CELEX: 62015TN0328
Language: fi
Date: 2015-06-24 00:00:00
Title: Asia T-328/15 P: Valitus, jonka Geoffrey Alsteens on tehnyt 24.6.2015 virkamiestuomioistuimen asiassa F-87/12 RENV, Alsteens v. komissio, 21.4.2015 antamasta tuomiosta

24.8.2015   
            
            
               FI
            
            
               Euroopan unionin virallinen lehti
            
            
               C 279/43
            
         Valitus, jonka Geoffrey Alsteens on tehnyt 24.6.2015 virkamiestuomioistuimen asiassa F-87/12 RENV, Alsteens v. komissio, 21.4.2015 antamasta tuomiosta
   (Asia T-328/15 P)
   (2015/C 279/53)
   Oikeudenkäyntikieli: ranska
   
      Asianosaiset
   
   
      Valittaja: Geoffrey Alsteens (Marcinelle, Belgia) (edustajat: asianajajat S. Orlandi ja T. Martin)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               Kumoamaan virkamiestuomioistuimen asiassa F-87/12 RENV, Alsteens v. komissio, 21.4.2015 antaman tuomion;
            
         
               —
            
            
               Kumoamaan komission 18.11.2011 tekemän päätöksen, jolla kantajan sopimusta väliaikaisena toimihenkilönä jatkettiin vain 31.3.2012 asti;
            
         
               —
            
            
               komissio on velvoitettava korvaamaan kantajalle aiheutettu vahinko yhdellä eurolla ja se on velvoitettava korvaamaan neljästä oikeudenkäynnistä aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kolmeen valitusperusteeseen.
   
               1)
            
            
               Ensimmäinen valitusperuste, joka perustuu kontradiktorisen periaatteen loukkaamiseen ja oikeudelliseen virheeseen. Kantaja väittää, että virkamiestuomioistuin (i) on vastaavuutta koskeva sääntö huomioon ottaen virheellisesti jättänyt ottamatta tutkittavaksi ilmeistä arviointivirhettä ja hyvän hallinnon periaatetta koskevat perusteet, vaikka komissio ei ollut esittänyt minkäänlaista oikeudenkäyntiväitettä ja vaikka asianosaiset eivät olleet voineet ottaa kantaa tutkimatta jättämistä koskevaan väitteeseen, ja se (ii) on joka tapauksessa tehnyt oikeudellisen virheen katsoessaan, ettei kantaja ollut noudattanut vastaavuutta koskevaa sääntöä.
            
         
               2)
            
            
               Toinen valitusperuste, joka perustuu kantajan väitteiden vääristelyyn, perusteluvelvollisuuden noudattamatta jättämiseen ja oikeudelliseen virheeseen, koska virkamiestuomioistuin katsoi, ettei Euroopan unionin muuhun henkilöstöön sovellettavien palvelussuhteen ehtojen 8 artiklan tulkinnasta ollut tarpeen lausua ja ettei tuomiolla Alexopoulou vastaan komissio (T-17/95, Kok. H., EU:T:1995:176) ollut merkitystä asiassa annettavan ratkaisun kannalta katsoen.
            
         
               3)
            
            
               Kolmas valitusperuste, joka perustuu perusteluvelvollisuuden noudattamatta jättämiseen ja oikeudelliseen virheeseen, koska virkamiestuomioistuin katsoi, että kuuden vuoden säännön mekaanisesta soveltamisesta poikkeaminen edellytti välttämättä, että kantaja tekee sitä koskevan hakemuksen, ja koska kyseinen tuomioistuin näin jätti pitämättä riidanalaista päätöstä kantajalle vastaisena toimena.